CELEX: 32022D0986
Language: ga
Date: 2022-06-23 00:00:00
Title: Cinneadh Cur Chun Feidhme (AE) 2022/986 ón gCoimisiún an 23 Meitheamh 2022 gan N-(3-aimíneapróipil)-N-dóideicealprópán-1,3-dé-aimín a fhormheas mar shubstaint ghníomhach atá ann cheana lena húsáid i dtáirgí bithicídeacha de chineál táirge 8 (Téacs atá ábhartha maidir le LEE)

24.6.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 167/111
               
            
         CINNEADH CUR CHUN FEIDHME (AE) 2022/986 ÓN gCOIMISIÚN
         an 23 Meitheamh 2022
         gan N-(3-aimíneapróipil)-N-dóideicealprópán-1,3-dé-aimín a fhormheas mar shubstaint ghníomhach atá ann cheana lena húsáid i dtáirgí bithicídeacha de chineál táirge 8
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe Airteagal 89(1), an tríú fomhír, de,
         De bharr an mhéid seo a leanas:
         
                     (1)
                  
                  
                     Le Rialachán Tarmligthe (AE) Uimh. 1062/2014 ón gCoimisiún (2), bunaítear liosta de shubstaintí gníomhacha atá ann cheana a bhfuil meastóireacht le déanamh orthu maidir lena bhformheas féideartha i dtaca lena n-úsáid i dtáirgí bithicídeacha. Áirítear N-(3-aimíneapróipil)-N-dóideicealprópán-1,3-dé-aimín (Uimh. CE: 219-145-8; Uimh. CAS: 2372-82-9) ar an liosta sin.
                  
               
                     (2)
                  
                  
                     Rinneadh meastóireacht ar N-(3-aimíneapróipil)-N-dóideicealprópán-1,3-dé-aimín i dtaca lena úsáid i dtáirgí bithicídeacha de chineál táirge 8, leasuithe adhmaid, faoi mar a thuairiscítear in Iarscríbhinn V a ghabhann le Treoir 98/8/CE ó Pharlaimint na hEorpa agus ón gComhairle (3), ar cineál táirge é a chomhfhreagraíonn do chineál táirge 8 faoi mar a thuairiscítear in Iarscríbhinn V a ghabhann le Rialachán (AE) Uimh. 528/2012.
                  
               
                     (3)
                  
                  
                     Ainmníodh an Phortaingéil mar an Ballstát is rapóirtéir agus chuir a húdarás inniúil meastóireachta an tuarascáil mheasúnachta mar aon lena chonclúidí faoi bhráid an Choimisiúin an 9 Samhain 2005. Agus an tuarascáil mheasúnachta curtha isteach, tionóladh pléití i gcruinnithe teicniúla a d’eagraigh an Coimisiún agus, tar éis an 1 Meán Fómhair 2013, i gcruinnithe teicniúla a d’eagraigh an Ghníomhaireacht Eorpach Ceimiceán (“an Ghníomhaireacht”).
                  
               
                     (4)
                  
                  
                     Is féidir a dhíorthú ó Airteagal 90(2) de Rialachán (AE) Uimh. 528/2012 gur cheart meastóireacht a dhéanamh ar shubstaintí a bhfuil meastóireacht na mBallstát curtha i gcrích ina leith faoin 1 Meán Fómhair 2013 i gcomhréir le forálacha Threoir 98/8/CE.
                  
               
                     (5)
                  
                  
                     I gcomhréir le hAirteagal 75(1) de Rialachán (AE) Uimh. 528/2012, ullmhaíonn an Coiste um Tháirgí Bithicídeacha an tuairim ón nGníomhaireacht maidir le hiarratais ar fhormheas substaintí gníomhacha. I gcomhréir le hAirteagal 7(2) de Rialachán Tarmligthe (AE) Uimh. 1062/2014, ghlac an Coiste um Tháirgí Bithicídeacha an tuairim ón nGníomhaireacht an 2 Nollaig 2020 (4), ag féachaint do chonclúidí an údaráis inniúil mheastóireachta.
                  
               
                     (6)
                  
                  
                     Is féidir a dhíorthú ón tuairim sin nach bhféadfar a mheas go gcomhlíonfaidh táirgí bithicídeacha de chineál táirge 8 ina bhfuil N-(3-aimíneapróipil)-N-dóideicealprópán-1,3-dé-aimín na critéir a leagtar síos in Airteagal 5(1), pointe (b), de Threoir 98/8/CE, critéir a chomhfhreagraíonn do na critéir a leagtar síos i bhforálacha Airteagal 19(1), pointe (b), de Rialachán (AE) Uimh. 528/2012 toisc gur sainaithníodh rioscaí do-ghlactha do shláinte an duine, agus toisc nár féadadh aon bheart iomchuí maolaithe riosca a shainaithint.
                  
               
                     (7)
                  
                  
                     Sna pléití le hionadaithe na mBallstát laistigh den Bhuanchoiste um Tháirgí Bithicídeacha, measadh go ndearnadh an mheastóireacht de réir na ndálaí sa chás is measa atá réalaíoch, agus, de dheasca deacrachtaí maidir le forfheidhmiú agus rialú, dá dteorannófaí líon na dtimthriallacha cóireála adhmaid do dhá cheann in aghaidh an lae in aghaidh an oibreora, nach beart iomchuí maolaithe riosca é sin chun rioscaí sainaitheanta do shláinte an duine a laghdú go dtí leibhéal inghlactha.
                  
               
                     (8)
                  
                  
                     Agus an tuairim ón nGníomhaireacht agus na pléití sa Bhuanchoiste um Tháirgí Bithicídeacha á gcur san áireamh, ní iomchuí N-(3-aimíneapróipil)-N-dóideicealprópán-1,3-dé-aimín a fhormheas lena úsáid i dtáirgí bithicídeacha de chineál táirge 8.
                  
               
                     (9)
                  
                  
                     Tá na bearta dá bhforáiltear sa Chinneadh seo i gcomhréir le tuairim an Bhuanchoiste um Tháirgí Bithicídeacha,
                  
               TAR ÉIS AN CINNEADH SEO A GHLACADH:
         
            Airteagal 1
            Ní fhormheastar N-(3-aimíneapróipil)-N-dóideicealprópán-1,3-dé-aimín (Uimh. CE: 219-145-8; Uimh. CAS: 2372-82-9) mar shubstaint ghníomhach lena húsáid i dtáirgí bithicídeacha de chineál táirge 8.
         
         
            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 23 Meitheamh 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 167, 27.6.2012, lch. 1.
         
            (2)  Rialachán Tarmligthe (AE) Uimh. 1062/2014 ón gCoimisiún an 4 Lúnasa 2014 maidir leis an gclár oibre chun scrúdú córasach a dhéanamh ar gach substaint ghníomhach atá ann cheana i dtáirgí bithicídeacha, clár oibre dá dtagraítear i Rialachán (AE) Uimh. 528/2012 ó Pharlaimint na hEorpa agus ón gComhairle (IO L 294, 10.10.2014, lch. 1).
         
            (3)  Treoir 98/8/CE ó Pharlaimint na hEorpa agus ón gComhairle an 16 Feabhra 1998 maidir le táirgí bithicídeacha a chur ar an margadh (IO L 123, 24.4.1998, lch. 1).
         
            (4)  Biocidal Products Committee Opinion on the application for approval of the active substance: N-(3-aminopropyl)-N-dodecylpropane-1,3-diamine, Product type: 8, ECHA/BPC/270/2020, adopted on 2 December 2020 [Tuairim ón gCoiste um Tháirgí Bithicídeacha maidir leis an iarratas ar an tsubstaint ghníomhach a fhormheas: N-(3-aimíneapróipil)-N-dóideicealprópán-1,3-dé-aimín, Cineál táirge: 8, ECHA/BPC/270/2020, arna glacadh an 2 Nollaig 2020].